เจาะลึกสัญญา oil Futures
ในสัปดาห์ที่ผ่านๆ มา &#8220;นัดพบอนุพันธ์&#8221; ได้เคยนำลักษณะสัญญาของน้ำมันดิบล่วงหน้า หรือ Oil Futures ของ TFEX
30 ก.ย. 2554

ในสัปดาห์ที่ผ่านๆ มา “นัดพบอนุพันธ์” ได้เคยนำลักษณะสัญญาของน้ำมันดิบล่วงหน้า หรือ Oil Futures ของ TFEX
โดย..บริษัท ตลาดอนุพันธ์ 
มาเล่าให้ฟังไปแล้ว ในสัปดาห์นี้จะขอนำรายละเอียดเพิ่มเติมเกี่ยวกับ Oil Futures เพื่อให้ทุกๆ ท่านคุ้นเคยก่อนจะเริ่มซื้อขายกันในวันที่ 17 ต.ค.นะครับ 
ตามที่เคยเล่าไปแล้วว่า Oil Futures ที่จะซื้อขายใน TFEX จะอ้างอิงน้ำมันดิบ Brent สัญลักษณ์ย่อที่ใช้ในการซื้อขายจึงเป็นตัวอักษร BR ซึ่งเป็นสัญลักษณ์แทนคำว่า Brent นั่นเอง สำหรับสัญลักษณ์ย่อของเดือนและปีที่สัญญาครบกำหนดอายุ จะยังคงใช้ตัวย่อตามหลักการสากลเช่นเดียวกับสินค้าอื่นๆ ใน TFEX อย่างเช่น สัญญา Oil Futures ที่ครบกำหนดอายุเดือน ธ.ค. 2554 ก็จะมีสัญลักษณ์การซื้อขายคือ BRZ11 
ทั้งนี้ Oil Futures จะต่างจากสัญญาอื่นๆ ตรงที่ Oil Futures มีเดือนที่สัญญาครบอายุในทุกๆ เดือนปฏิทิน ตั้งแต่เดือน ม.ค. ก.พ. จนถึงเดือน ธ.ค. โดยในแต่ละขณะจะมีสัญญา Oil Futures ให้ซื้อขายเพียง 3 เดือนใกล้สุดให้ซื้อขายเท่านั้น โดยเมื่อสัญญาเดือนใกล้สุดครบอายุก็จะมีสัญญาเดือนใหม่ขึ้นมาทดแทนทันที ตั้งแต่ในวันซื้อขายวันสุดท้ายของสัญญาที่ครบกำหนดอายุนั้น
แต่เนื่องจาก Oil Futures จะมีวันซื้อขายวันสุดท้ายของที่ประมาณกลางเดือน ผู้ลงทุนจึงต้องดูด้วยว่าในเดือนนั้นๆ สัญญาหมดอายุไปแล้วหรือยัง เช่น ในวันแรกของการซื้อขาย Oil Futures หรือ 17 ต.ค.นี้ สัญญาเดือน ต.ค. ได้หมดอายุไปแล้ว ดังนั้น Oil Futures ที่มีให้ซื้อขายจึงเป็นสัญญาที่ครบกำหนดอายุในเดือน พ.ย. (BRX11) ธ.ค. (BRZ11) และ ม.ค. (BRF12) ปีหน้า 
เมื่อผู้ลงทุนเลือกสัญญา Oil Futures ซีรีส์ที่ต้องการซื้อหรือขายได้แล้ว วิธีการซื้อขายอื่นๆ ก็จะเหมือนกับ SET50 Index Futures ที่ผู้ลงทุนจะต้องวางเงินหลักประกันก่อนการซื้อขาย และโบรกเกอร์จะคำนวณเงินกำไรขาดทุนให้จนกว่าผู้ลงทุนจะปิดสถานะลง หรือสัญญา Oil Futures นั้นๆ ครบกำหนดอายุ
ดังนั้น สิ่งที่ผู้ลงทุนใน Oil Futures ควรให้ความสนใจเป็นพิเศษคือ ราคาของน้ำมันดิบ Brent ที่เป็นสินค้าอ้างอิง ซึ่งสามารถดูราคาน้ำมันดิบ Brent ที่มีการซื้อขายจริง หรืออ้างอิงจาก Brent Futures ได้จากตลาด ICE ซึ่งจะมีการซื้อขายเป็นรูปเงินดอลลาร์ ผู้ลงทุนสามารถใช้ข้อมูลดังกล่าวมาตัดสินใจซื้อขายได้ โดยแปลงค่าเป็นเงินบาทด้วยอัตราแลกเปลี่ยนที่คาด อย่างเช่นเห็นราคา Brent อยู่ที่ 110 เหรียญสหรัฐต่อบาร์เรล และคิดว่าเงินบาทควรอยู่ที่ 30 บาทต่อเหรียญสหรัฐ ดังนั้นราคาดิบในรูปเงินบาทควรจะอยู่ประมาณ 3,300 บาทต่อบาร์เรล (110x30) 
ทั้งนี้ เมื่อ Oil Futures ครบกำหนดอายุ TFEX ก็จะประกาศราคาที่ใช้ชำระราคาครั้งสุดท้าย หรือ Final Settlement Price โดยอ้างอิงมาจากราคา Brent Index ซึ่งดูได้จาก www.theice.com และนำมาแปลงค่าเป็นเงินบาทโดยอัตราแลกเปลี่ยนที่ธนาคารพาณิชย์ใช้ในการทำธุรกรรม 
Oil Futures อาจเป็นสินค้าใหม่ในตลาดอนุพันธ์ไทย แต่สำหรับผู้ลงทุนไทยแล้ว วิธีและเทคนิคการซื้อขายต่างๆ ก็จะคล้ายกับสัญญาฟิวเจอร์สอื่นๆ อาจจะต่างกันแค่การวิเคราะห์ราคาน้ำมันดิบ ซึ่งทาง TFEX ได้จัดสัมมนา “เจาะเทคนิค พิชิตกำไร ด้วย Oil Futures” เพื่อเตรียมความพร้อมให้กับผู้ลงทุน ในวันอาทิตย์ที่ 2 ต.ค. 2554 เวลา 13.00 16.30 น. ณ อาคารตลาดหลักทรัพย์แห่งประเทศไทย ผู้ที่สนใจสามารถดูรายละเอียดเพิ่มเติมได้ที่ www.tfex.co.th